02/11/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 25 de outubro de 2022 da X. T. da Coruña, pola que se conceden autorización administrativa previa, construción e DUP, en concreto, da instalación de distribución eléctrica no término municipal de Ames (Expte.-e.: IN407A2022/22-1)

Solicitante: UFD Distribución Electricidad, SA. Denominación: LMTS, CTC e RBTS lugar de Augapesada s/n. Termo municipal: Ames. Primeiro. O 22/12/2020, UFD Distribución Electricidad, SA solicitou a esta xefatura territorial o outorgamento das autorizacións administrativas previa e de construción e a declaración de utilidade pública, en concreto, das instalacións do proxecto de execución denominado LMTS, CTC e RBTS lugar de Augapesada s/n, coa finalidade de atender a petición de subministro de obra de 9,2 kW no lugar de Augapesada, termo municipal de Ames, proxectándose a tal fin a substitución do centro de transformación (CT) de intemperie Castiñeiro de Lobo de 160 kVA de potencia (expediente: IN407A 2016/2752-1 / matrícula: 15AJQ8), instalando un novo centro de transformación de 250 kVA de potencia, unha liña de media tensión soterrada que o alimentará dende a liña de distribución de media tensión LMT SNT-821 procedente da Subestación Santiago e novas saídas de baixa tensión dende o centro de transformación para enlazar coa rede de baixa tensión da zona e dar ao subministro solicitado. Segundo. O promotor achega xunto coa antedita solicitude o proxecto de execución, que inclúe memoria, planos e presuposto, conforme establece o artigo 123 do Real decreto 1955/2000, do 1 de decembro, que comprende os seguintes documentos: - Proxecto de execución denominado LMTS, CTC e RBTS lugar de Augapesada s/n, subscrito o 14/01/2022 por Alejandro Fernández Reza, enxeñeiro técnico industrial (colexiado nº 4.683 do COETI de Vigo), que inclúe a acreditación do cumprimento de toda a normativa que lle é de aplicación nos termos establecidos no apartado 1. b) do artigo 53 da Lei 24/2013, do 26 de decembro, do Sector Eléctrico (BOE nº 310, do 27/12/2013) e na Resolución de 19 de febreiro de 2014, da Consellería de Economía e Industria, pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). - Anexo subscrito o 25/05/2022 por Sara Filipa Ballbe Leon Sotelo, enxeñeiro industrial (colexiado nº 15.670 do COII de Madrid). Terceiro. A solicitude de UFD Distribución Electricidad, SA inclúe unha relación concreta e individualizada dos bens e/ou dereitos que o solicitante considera de necesaria expropiación segundo o establecido no artigo 55 da Lei 24/2013, do 26 de decembro, do Sector Eléctrico. Cuarto. A solicitude de UFD Distribución Electricidad, SA someteuse ao trámite de información pública por Acordo do 01/07/2022 desta xefatura territorial, que foi publi­cado nos seguintes medios: - DOG nº 146, do 02/08/2022. - BOP nº 134, do 15/07/2022. - Xornal La Voz de Galicia, do 25/07/2022. - Taboleiro de anuncios do Concello de Ames, segundo certificado municipal do 29/08/2022. Quinto. De acordo co establecido no artigo 127 do Real decreto 1955/2000, do 1 de decembro, solicitouse ás distintas administracións, organismos, empresas de servizo público ou de servizos de interese xeral afectadas que emitiran informe ou, de ser o caso, establecesen o condicionado técnico que estimasen pertinente sobre a proposta técnica recollida no proxecto de referencia obxecto da solicitude feita por UFD Distribución Electricidad, SA, para o que lles foi remitida unha separata do dito proxecto contendo as características da instalación e a documentación cartográfica na parte que a instalación puidera afectar a bens e dereitos ao seu cargo. UFD Distribución Electricidad, SA presentou separatas para os seguintes organismos: Concello de Ames. Sexto. Con data 18/10/2022, os servizos técnicos da xefatura territorial emitiron informe sobre a solicitude feita por UFD Distribución Electricidad, SA.1. O xefe territorial da Coruña da Consellería de Economía, Industria e Innovación é competente para resolver o presente expediente, ó abeiro do disposto no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 01/02/2017) e no Decreto 116/2022, do 23 de xuño, da Vicepresidencia Primeira e Consellería de Economía, Industria e Innovación, polo que se establece a estrutura orgánica da Vicepresidencia Primeira e Consellería de Economía, Industria e Innovación (DOG nº 126, do 04/07/2022). 2. A lexislación de aplicación a este expediente é: - Lei 24/2013, do 26 de decembro do Sector Eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). - Real decreto-lei 23/2020, do 23 de xuño, polo que se aproban medidas en materia de enerxía e en outros ámbitos para a reactivación económica (BOE nº 175, do 24/06/2020). - Resolución de 19 de febreiro de 2014, da Consellería de Economía e Industria, pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). - Real decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). - Lei do 16 de decembro de 1954, sobre expropiación forzosa (BOE nº 351, do 17/12/1954). - Decreto do 26 de abril de 1957, polo que se aproba o Regulamento da Lei de expropiación forzosa (BOE nº 160, do 20/06/1957). 3. As características mais significativas das instalacións recollidas no proxecto LMTS, CTC e RBTS lugar de Augapesada s/n, obxecto da solicitude de outorgamento das autorizacións administrativas previa e de construción, son:  LMTS a 20 kV, de 23 metros de lonxitude, en condutor tipo RHZ1-2OL 12/20 kV 3(1 x 240 mm2 Al), con orixe no apoio existente nº D-54-3-CT (matrícula: A1WM2QN6) de formigón tipo HVH-1600/13, da LMT SNT-821 e remate no CTC proxectado.  Novo CT prefabricado de formigón, compacto de manobra exterior, de 250 kVA de potencia e relación de transformación 20.000/400-230 V, cunha configuración de celas 2L+1P, dotado de equipamento de telecontrol e telexestión e cadro de baixa tensión con catro (4) saídas.  Desmantelamento do CT de intemperie existente Castiñeiro do Lobo (expediente IN407A 2016/2752-1 / matrícula: 15AJQ8), instalado no apoio nº D-54-3-CT (matrícula: A1WM2QN6) da LMT SNT-821, que será substituído polo novo CT indicado no punto anterior.  Emprazamento: lugar de Augapesada, termo municipal de Ames.4. Non consta no expediente que durante o trámite de información pública fosen presentadas alegacións en oposición á solicitude de outorgamento das autorizacións administrativas previa e de construción para o proxecto LMTS, CTC e RBTS lugar de Augapesada s/n feita por UFD Distribución Electricidad, SA.5. Non consta no expediente contestación da administración local ao informe que lle foi solicitado, de tal xeito que, de acordo co establecido nos apartados 3 e 4 do artigo 3, do Real decreto-lei 23/2020, do 23 de xuño, enténdese a conformidade do Concello de Ames coas especificacións técnicas propostas no proxecto de execución.6. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO Conceder as autorizacións administrativas previa e de construción e a declaración de utilidade pública, en concreto, das instalacións recollidas no proxecto LMTS, CTC e RBTS lugar de Augapesada s/n de características anteriormente descritas, coas seguintes consideracións: - A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación, para os efectos do artigo 52 da Lei de expropiación forzosa. - A presente autorización outórgase sen prexuízo daquelas concesións e autorizacións que sexan necesarias de acordo con outras disposicións que sexan de aplicación segundo a lexislación vixente, e en especial as relativas á ordenación do territorio e o medio ambiente, tal e como se dispón no artigo 120.2. do Título VII do Real decreto 1955/2000, do 1 de decembro. - A presente autorización circunscríbese ás instalacións de tensión maior de 1 kV, de conformidade co artigo 111 do Real decreto 1955/2000, de 1 de decembro. - As instalacións executaranse no prazo dun ano, contado a partires da data de ocupación dos terreos. - Para a posta en funcionamento das instalacións, UFD Distribución Electricidad, SA solicitará expresamente a esta xefatura territorial a autorización de explotación das mesmas acompañada da seguinte documentación: a) As declaracións de conformidade relativas ao material ou equipamento, e as certificacións ou homologacións, se procede. b) Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houbera, así como das regulamentacións e normas oportunas na montaxe da instalación e posta a punto. c) Toda a documentación esixible segundo a ITC LAT-04 do Real decreto 223/2008, do 15 de febreiro e a ITC RAT-22 do Real decreto 337/2014, do 9 de maio. Contra a presente resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015), sen prexuízo de que os interesados poidan promover calquera outra acción que consideren pertinente para a defensa dos seus intereses. Mediante este documento notifícaselle a UFD Distribución Electricidad, SA esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). A Coruña, 25 de outubro de 2022 O xefe territorial Isidoro Martínez Arca